Ek emigreer? NOOIT! Maar dan die term wat verswyg word deur ons volk – VERSET. Verset het my aan die dink gesit. Daar is soveel vrae – wat is verset? Hoe werk verset? Is die volk reg vir verset? Mag ek as Christen in verset gaan teen die regering? Is verset nou nodig? Om die vraag te antwoord kan mens net deur die koerante blaai.
(Sonder om te veel verwysings oral in die skrywe te sit – ek het ‘n boekie gebruik in my navorsing van oorlede Prof Alkmaar Swart, Verset en Vryheid om my te help die skrywe opstel)
“Ons glo dat ons goeie God vanweë die verdorwenheid van die menslike geslag konings, vorste en owerhede aangestel het. Dit is immers Sy wil dat die wêreld deur middel van wette en regerings geregeer moet word, sodat die losbandigheid van die mense in bedwang gehou kan word en alles onder die mense ordelik kan verloop. Vir dié doel het Hy die owerheid die swaard in die hand gegee om die kwaaddoeners te straf (Rom 13:4) en die deugsames te beskerm.”
Dit is dus wel so dat ons aan die owerheid gehoorsaam moet wees, maar slegs sovêr hulle Gods ryk uitbou soos opgesom in artikel 36 van die NGB.